ইশা চাওলা

ইশা চাওলা (জন্ম: ৬ মার্চ ১৯৮৮) একজন ভারতীয় অভিনেত্রী, যিনি প্রধানত তেলুগু চলচ্চিত্রে কাজ করেন। তিনি প্রেমা কাভালি (২০১১) চলচ্চিত্রের মাধ্যমে অভিনয়ে আত্মপ্রকাশ করেছিলেন।

 প্রারম্ভিক জীবন 
ইশা চাওলা ১৯৮৮ সালের ৬ মার্চ ভারতের দিল্লিতে জন্মগ্রহণ করেন। তিনি রাষ্ট্রবিজ্ঞানে স্নাতক সম্পন্ন করেছেন।

 কর্মজীবন 
ইশা চাওলা ২০১১ সালে অভিনেতা আদির বিপরীতে কে. বিজয়া ভাস্কর পরিচালিত প্রেমা কাভালি চলচ্চিত্রে অভিনয়ের মাধ্যমে অভিনয়ে আত্মপ্রকাশ করেন। তিনি নন্দমুরি বলকৃষ্ণের বিপরীতে পুলা রাঙ্গাডু ও শ্রীমাননারায়াণা চলচ্চিত্রে অভিনয় করেছেন। ২০১৩ সালে তিনি মিস্টার পেলিকোডুকু চলচ্চিত্রে অভিনয় করেছিলেন, যেটি ছিল তনু ওয়েডস মনু (২০১১) চলচ্চিত্রের পুনর্নির্মাণ। পরবর্তীতে তিনি জাম্প জিলানি (২০১৪) চলচ্চিত্রে অভিনয় করেন। ২০১৬ সালে তিনি অভিনেতা দর্শনের বিপরীতে বিরাট চলচ্চিত্রে অভিনয়ের মাধ্যমে কন্নড় চলচ্চিত্রে আত্মপ্রকাশ করেন। তিনি এম. এস. রাজু পরিচালিত রম্ভা উর্বশী মেনকা চলচ্চিত্রে অভিনয় করেছিলেন, যে চলচ্চিত্রে আরো অভিনয় করেছেন তৃষা কৃষ্ণন ও নিকেশা প্যাটেল; যদিও চলচ্চিত্রটি পরবর্তীতে স্থগিত হয়ে গিয়েছিল।

 অভিনীত চলচ্চিত্র 

 বছর  চলচ্চিত্র  ভূমিকা  ভাষা টীকা সূত্র ২০১১  প্রেমা কাভালি  প্রেমা তেলুগু  ২০১২  পুলা রাঙ্গাডু  অনিতা তেলুগু   ২০১২  শ্রীমাননারায়াণা  ভানু  তেলুগু  ২০১৩  মিস্টার পেলিকোডুকু অঞ্জলি তেলুগু   ২০১৪  জাম্প জিলানি  মাধবী তেলুগু   ২০১৬  বিরাট প্রীতি  কন্নড়  ২০২৫ তেলুগুচিত্রগ্রহণ চলছে

 তথ্যসূত্র 

 বহিঃসংযোগ 



বিষয়শ্রেণী:জীবিত ব্যক্তি
বিষয়শ্রেণী:১৯৮৮-এ জন্ম
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:দিল্লির অভিনেত্রী